“O‘zbekiston havo yo‘llari” MAK mahalliy yo‘nalishlarni arzonlashtirdi

Navro‘z bayrami arafasida “O‘zbekiston havo yo‘llari” Milliy aviakompaniyasi ba’zi  mahalliy yo‘nalishlarga tariflar pasaytirilishini e’lon qildi.

2014-yilning 10-martidan  Toshkent—Navoiy va Navoiy—Toshkent  yo‘nalishi bo‘yicha maxsus tarif kiritiladi. Yangi tarifga ko‘ra, Toshkent—Navoiy  yo‘nalishi bo‘yicha aviachipta narxi 29 yevroni va Navoiy—Toshkent  yo‘nalishi bo‘yicha 27 yevroni tashkil qiladi. O‘zbekiston Respublikasi rezidentlari uchun to‘lov O‘zbekiston Respublikasi Markaziy bankining to‘lov kunidagi kursi bo‘yicha so‘mlarda amalga oshiriladi. Aksiya 2014-yilning 31-mayiga qadar bajariladigan qatnovlarida amal qiladi.
Eslatib o‘tamiz, Toshkent—Samarqand, Samarqand—Toshkent yo‘nalishidagi reklama tarifining amal qilishi davom etmoqda va bir tomonga  bunday aviachipta narxi 16 yevroni tashkil qiladi.